NAVODILA O TESTIRANJU OSEB NA SARS-COV-2

PRI VSTOPU V REPUBLIKO SLOVENIJO IZ REPUBLIKE ITALIJE

Z navodili se določajo izvajalci, osebe, obseg, postopek in lokacije izvedbe do upravičenega preventivnega testiranja oseb pri vstopu v Republiko Slovenijo na mejah z Republiko Italijo.

II.

1. Na podlagi Odloka o določitvi pogojev vstopa v Republiko Slovenijo zaradi zajezitve in obvladovanja nalezljive bolezni COVID-19 (Uradni list RS, št. 30/21) se osebo napoti v karanteno na domu, razen če ob vstopu v Republiko Slovenijo predloži:
* negativni rezultat testa na virus SARS-CoV-2 z metodo verižne reakcije s polimerazo (v nadaljnjem besedilu: PCR test), ki ni starejši od 48 ur od odvzema brisa in je opravljen v državi članici Evropske unije ali državi članici schengenskega območja ali pri organizacijah oziroma pri posameznikih v tretjih državah, ki jih Inštitut za mikrobiologijo in imunologijo in Nacionalni laboratorij za zdravje, okolje in hrano (NLZOH) prepoznata kot ustrezne in so objavljeni na spletni strani NLZOH,
* negativni rezultat hitrega antigenskega testa (v nadaljnjem besedilu: HAG test) na virus SARS-CoV-2, ki ni starejši od 24 ur od odvzema brisa in je opravljen v državi članici Evropske unije ali državi članici schengenskega območja,
* potrdilo o pozitivnem rezultatu testa PCR ali testa HAG, ki je starejši od 21 dni, vendar ni starejši od šest mesecev ali potrdilo zdravnika, da je prebolela COVID-19 in od začetka simptomov ni minilo več kot šest mesecev ali
* dokazilo o cepljenju zoper COVID-19, s katerim dokazuje, da je od prejema drugega odmerka cepiva proizvajalca Biontech/Pfizer preteklo najmanj sedem dni ali proizvajalca Moderna najmanj 14 dni, oziroma od prejema prvega odmerka cepiva proizvajalca AstraZeneca najmanj 21 dni.

III.

1.) Vstop v Republiko Slovenijo se, z dnem veljavnosti odloka (15. marcem 2021), brez napotitve v karanteno na domu dovoli tudi naslednjim kategorijam oseb, če predložijo negativni rezultat PCR ali HAG testa na virus SARS-CoV-2, ki ni starejši od sedem dni od dneva odvzema brisa:

1. čezmejnim dnevnim delovnim migrantom, ki imajo delovno razmerje v eni od držav članic Evropske unije ali drugi državi schengenskega območja, za kar imajo dokazilo oziroma s podpisano izjavo utemeljijo razlog za prehajanje meje kot dnevni delovni migrant, in se vračajo v 14 urah po prehodu meje;

2. osebam, ki dnevno ali občasno prehajajo mejo zaradi vključenosti v vzgojo, izobraževanje ali znanstveno raziskovanje v Republiki Sloveniji ali državi članici Evropske unije ali schengenskega območja in to izkazujejo z ustreznimi dokazili. Če je oseba iz te točke mladoletna ali iz drugih razlogov ne more potovati sama, lahko pod enakimi pogoji vstopi tudi oseba, ki jo prevaža, vendar se mora čez mejo vrniti takoj po opravljenem prevozu;

3. osebam, ki so naročene na zdravstveno storitev v Republiki Sloveniji in se čez mejo vrnejo takoj po opravljeni storitvi. Če je na zdravstveno storitev naročena mladoletna oseba, lahko pod enakimi pogoji vstopi njen skrbnik, če potujeta skupaj;

4. državljanom države članice Evropske unije ali schengenskega območja, ki prihajajo iz druge članice Evropske unije ali schengenskega območja, kjer so opravljali varstvo in pomoč osebam, ki so potrebne podpore, oskrbo ali nego družinskih članov, starševsko skrb in stik z otrokom, vzdrževalna dela na zasebnem objektu ali zemljišču, ki ga imajo v lasti, najemu ali uporabi, ali so odpravljalli neposredno nevarnost za zdravje, življenje in premoženje, in se čez mejo vračajo v roku 12 ur po prehodu meje;

5. dvolastnikom ali najemnikom zemljišča v obmejnem območju ali na obeh straneh državne meje, ki prehajajo državno mejo s sosednjo državo zaradi opravljanja kmetijsko-poljedelsko- gozdarskih del in se vračajo čez mejo najkasneje v desetih urah po prehodu meje.

1. PCR test je ustrezen, če je opravljen v državi članici Evropske unije ali državi članici schengenskega območja ali pri organizacijah oziroma pri posameznikih v tretjih državah, ki jih Inštitut za mikrobiologijo in imunologijo in NLZOH prepoznata kot ustrezne in so objavljeni na spletni strani NLZOH.
2. HAG test je ustrezen, če je opravljen v državi članici Evropske unije ali državi članici schengenskega območja.

IV.

1. Testiranje na SARS-CoV-2 zgoraj navedenih skupin oseb je brezplačno. Stroške zdravstvenih storitev testiranja povrne proračun.
2. Testiranje bo potekalo v organizaciji mobilnih enot, ki jih je minister za zdravje pooblastil za izvajanje hitrega antigenskega testiranja.
3. Testiranje na SARS-CoV-2 se izvaja samo s strani usposobljenega zdravstvenega osebja.
4. Izvajalci testiranja vsem testiranim izročijo navodilo za ravnanje v primeru pozitivnega testa.

V.

1. Ministrstvo za zdravje bo za osebe iz 2. točke teh navodil, z dnem veljavnosti odloka, omogočilo testiranje s hitrimi antigenskimi testi na mejnih prehodih na naslednjih lokacijah:
* Koper (testirano mesto bo sporočeno naknadno)
* Nova Gorica
* Sežana
* Kobarid
* Rateče.
1. Testiranje bo potekalo na lokacijah od ponedeljkih do petka od 7.00 do 19.00 ure.

VI.

1. Oseba, ki se bo udeležila brezplačnega testiranja na SARS-CoV-2 na navedenih lokacijah mora imeti izpolnjeno izjavo v slovenskem in italijanskem jeziku, ki se nahaja v prilogi navodil (priloga št. 1).

VII.

Pogoj za udeležbo na testiranju je, da oseba na dan testiranja nima povišane telesne temperature, nima prisotnih akutnih znakov okužbe dihal ali prebavil in ni bila v stiku z okuženo osebo z virusom SARS-CoV-2 v zadnjih desetih dneh.

V primeru bolezenskih znakov mora posameznik poklicati v ambulanto svojega izbranega ali dežurnega zdravnika, ki ga bo napotil v izolacijo in podal vsa nadaljnja navodila. Po opravljenem testiranju je še vedno potrebno upoštevati vse zaščitne ukrepe kot je higiena rok, fizična razdalja, nošenje mask, prezračevanje ter omejevanje gibanja in druženja večjih skupin oseb, testiranje in samoizolacija okuženih ter dosledna karantena vseh tveganih stikov.

**IZJAVA ZA DOKAZOVANJE UPRAVIČENOSTI DO BREZPLAČNEGA TESTIRANJA NA SARS-CoV-2 PRI PREHAJANJU MEJE Z REPUBLIKO ITALIJO**

PODPISANI/-A \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

S PREBIVALIŠČEM NA NASLOVU\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

POTUJEM NA/V (naslov, kraj) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in

**IZJAVLJAM:**

1. Da izpolnjujem enega od navedenih pogojev za udeležbo na brezplačnem testiranju na SARS-CoV- 2 (obkroži\*):
2. čezmejnemu dnevnemu delovnemu migrantu, ki ima delovno razmerje v eni od držav članic Evropske unije ali drugi državi schengenskega območja, za kar ima dokazilo oziroma s podpisano izjavo utemelji razlog za prehajanje meje kot dnevni delovni migrant, in se vrača v 14 urah po prehodu meje;
3. osebi, ki dnevno ali občasno prehaja mejo zaradi vključenosti v vzgojo, izobraževanje ali znanstveno raziskovanje v Republiki Sloveniji ali državi članici Evropske unije ali schengenskega območja in to izkazuje z ustreznimi dokazili. Če je oseba iz te točke mladoletna ali iz drugih razlogov ne more potovati sama, lahko pod enakimi pogoji vstopi tudi oseba, ki jo prevaža, vendar se mora čez mejo vrniti takoj po opravljenem prevozu;
4. osebi, ki je naročena na zdravstveno storitev v Republiki Sloveniji in se čez mejo vrne takoj po opravljeni storitvi. Če je na zdravstveno storitev naročena mladoletna oseba, lahko pod enakimi pogoji vstopi njen skrbnik, če potujeta skupaj;
5. državljanu države članice Evropske unije ali schengenskega območja, ki prihaja iz druge članice Evropske unije ali schengenskega območja, kjer je opravljal varstvo in pomoč osebam, ki so potrebne podpore, oskrbo ali nego družinskih članov, starševsko skrb in stik z otrokom, vzdrževalna dela na zasebnem objektu ali zemljišču, ki ga ima v lasti, najemu ali uporabi, ali je odpravljal neposredno nevarnost za zdravje, življenje in premoženje, in se čez mejo vrača v roku 12 ur po prehodu meje;
6. dvolastniku ali najemniku zemljišča v obmejnem območju ali na obeh straneh državne meje, ki prehaja državno mejo s sosednjo državo zaradi opravljanja kmetijsko-poljedelsko- gozdarskih del in se vrača čez mejo najkasneje v desetih urah po prehodu meje.
7. da pot izven občine opravljam zaradi: (navesti obiskovanja šole, vzdrževalna dela, sezonska opravila oz. drugo opravilo ali drug razlog, zaradi katerega je potrebna pot), kar dokazujem s priloženim potrdilom: potrdilo o zaposlitvi, potrdilo o obiskovanju šole, potrdilo o dvolastništvu, potrdilo o začasnem bivanju v Sloveniji, idr.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1. Izjavljam:
* da se zavedam kazenske in odškodninske odgovornosti zaradi neupoštevanja predpisov, odredb ali ukrepov za zatiranje ali preprečevanje nalezljivih bolezni pri ljudeh;
* da meni ali osebam, ki se gibljejo in zadržujejo z menoj, pristojni organ ni odredil osamitve (izolacije) ali nas napotil v karanteno;
* da so navedeni podatki, ki sem jih v izjavi navedel/-a resnični, kar potrjujem s podpisom
* da sem seznanjen z omejitvami iz Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 in se zavezujem, da jih bom spoštoval;
* da sem seznanjen z omejitvami, ki jih je sprejela lokalna samoupravna skupnost, v katero potujem in se zavezujem, da jih bom spoštoval.

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_